Uzņēmuma līgums

Daugavpilī, 2016.gada 24.februārī

**Daugavpils pilsētas dome**, reģistrācijas Nr.90000077325, juridiskā adrese: K.Valdemāra iela 1, Daugavpils, tās izpilddirektores I.Goldbergas personā, kura darbojas uz Nolikuma pamata (turpmāk tekstā - Pasūtītājs), no vienas puses, un **SIA “Green Būve”,** reģistrācijasNr.LV41503054383, juridiskā adrese: Mendeļejeva iela 15, LV-5410, valdes locekļa Andra Kviļūna personā, turpmāk šā līguma tekstā saukts Izpildītājs, no otras puses, abi kopā un katrs atsevišķi turpmāk šā līguma tekstā saukti par Pusēm, pamatojoties uz Daugavpils pilsētas domes veiktā iepirkuma (identifikācijas numurs **DPD 2016/06**) **„A”daļas** rezultātiem un Izpildītāja iesniegto piedāvājumu, noslēdz šādu līgumu:

**1. LĪGUMA PRIEKŠMETS**

1.1. Pasūtītājs uzdod, bet Izpildītājs saskaņā ar esošā līguma nosacījumiem, par attiecīgo samaksu, apņemas veikt būvdarbus, kas ir nepieciešami objektā **“Būvdarbu garantijas laikā konstatēto defektu novēršana Daugavpils 10.vidusskolas ēkā (Tautas ielā 11, Daugavpilī)”**, (turpmāk Objekts), saskaņā ar pretendenta iesniegto piedāvājumu iepirkumam, kas satur lokālās tāmes, turpmāk – Dokumentācija (Līguma pielikums Nr.2). Lokālās tāmes pēc aritmētisko kļūdu labojuma (atbilstoši iepirkuma komisijas 15.02.2016. sēdes protokolam Nr.5) ir pievienotas līguma pielikumā Nr.1.

**2. VISPĀRĪGIE NOTEIKUMI**

2.1. Darbi tiek veikti ar Izpildītāja ierīcēm, materiāliem, izmantojot Izpildītāja profesionālās iemaņas tehniskus līdzekļus, kas pieņemami Pasūtītājam.

2.2. Līguma minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī līguma pielikumiem un ir šī līguma neatņemamas sastāvdaļas.

2.3. Pasūtītājam un Izpildītājam savlaicīgi jāinformē vienam otru par tiem apstākļiem, kas ietekmē vai varētu ietekmēt šī līguma kvalitatīvu un savlaicīgu izpildi.

**3. LĪGUMA CENA**

3.1. Līguma summa, atbilstoši finanšu piedāvājumam (***pēc aritmētisko kļūdu labojuma***) iepirkumam DPD 2016/06 ir **EUR 17984,82** **bez PVN** (septiņpadsmit tūkstoši deviņi simti astoņdesmit četri euro un astoņdesmit divi centi) bez PVN. Pievienotas vērtības nodoklis 21% sastāda EUR 3776,81 (trīs tūkstoši septiņi simti septiņdesmit seši euro un astoņdesmit viens cents) un tiek maksāts atbilstoši spēkā esošai Latvijas Republikas likumdošanai.

3.2. Objektam piegādājamie materiāli, iekārtas, instrumenti ar kuriem tiek veikti Darbi Objektā tiek pieņemti Izpildītāja atbildīga glabāšanā un viņš ir materiāli atbildīgs pilna apmērā par to glabāšanu līdz Objekta rekonstrukcijas darbu pabeigšanai un Objekta nodošanai Pasūtītājam.

**4. IZPILDĪTĀJA TIESĪBAS UN PIENĀKUMI**

4.1. Izpildītājs apņemas:

4.1.1. veikt Darbus saskaņa ar līgumu noteikumiem, pilnībā pabeidzot Dokumentācijā minētos Darbus un noteikta kārtībā nodod Objektu Pasūtītājam **ne vēlāk kā 2016.gada 1.jūnijā.**

4.1.2. Darbu izpildīt ar Dokumentācijā norādītajiem materiāliem.

4.1.3. Darbu izpildē ievērot drošības tehnikas un ugunsdrošības noteikumus.

4.1.5. veikt Objektā montēto un uzstādīto iekārtu un mehānismu pārbaudi, komplekso iekārtu un mehānismu izmēģināšanu ekspluatācijā.

4.1.6. atlīdzināt Pasūtītājam visus zaudējumus, ja tādi radušies Darbu izpildes gaitā vai sakarā ar Darbu izpildes termiņu nokavēšanu vai nekvalitatīvi izpildīto Darbu.

4.1.7. novērst visus atklātos izpildīto Darbu defektus par saviem līdzekļiem un saviem spēkiem 5 (piecu) gadu laikā pēc pieņemšanas-nodošanas akta parakstīšanas (garantijas apkalpošana).

**5. PASŪTĪTĀJA TIESĪBAS UN PIENĀKUMI**

5.1. Pasūtītājs apņemas:

5.1.1. veikt apmaksu saskaņā ar šī Līguma nosacījumiem.

5.1.2. savlaicīgi informēt Izpildītāju par jebkādu savu darbību Objektā, kurā Izpildītājs veic Darbus vai pārrauga citu uzņēmēju veicamo darbu, ja rodas nepieciešamība Pasūtītājam vai jebkādai trešajai personai veikt kādus darbus vai sniegt pakalpojumus. Šajā līgumā ar “savlaicīgi” saprotams – vismaz 3 (trīs) darba dienas pirms konkrēto darbu vai ar tiem saistīto darbību uzsākšanas.

5.1.3. nodot Objektu Izpildītājam darbu veikšanai. Objektu nodošana Darbu veikšanai tiek noformēta ar pieņemšanas-nodošanas aktu.

5.1.4. pieņemt Izpildītāja izpildītos Darbus šajā līgumā noteiktajā kārtībā un termiņos vai sniegt pamatotu atteikumu pieņemt Izpildītāja izpildītos būvdarbus šajā līgumā noteiktajā kārtībā un termiņos.

**6. NORĒĶINU KĀRTĪBA**

* 1. Līguma summu **(**100% apmērā), Pasūtītājs izmaksā Izpildītājam 20 darba dienu laikā pēc Objekta kopējā Darbu pieņemšanas –nodošanas akta abpusējas parakstīšanas un, pieņemšanas laikā konstatēto trūkumu un defektu novēršanas.
	2. Priekšapmaksa nav paredzēta.
	3. Maksājums par darbiem tiks veikts pēc pieņemšanas-nodošanas akta parakstīšanas un rēķina saņemšanas.
	4. Iespējamais sadārdzinājums līguma realizācijas laikā netiks papildus apmaksāts.
	5. Apmaksa Izpildītājam notiek saskaņā ar šī Līguma nosacījumiem un Izpildītāja piestādītiem rēķiniem. Visus maksājumus, kas izriet no šī Līguma, Pasūtītājs veic ar pārskaitījumu uz Izpildītāja norādīto norēķina kontu.

**7. DARBU PIEŅEMŠANA UN KVALITĀTE**

* 1. Pēc Darbu izpildes pabeigšanas, izpildītos Darbus pēc kvalitātes un daudzuma Izpildītājs nodod Pasūtītājam, noformējot atbilstošu izpildīto darbu pieņemšanas - nodošanas aktu. Aktā tiek detalizēti uzskaitīti izpildītie Darbi, un izlietotie materiāli.
	2. Pasūtītājs 5 (piecu) kalendāro dienu laika pēc pieņemšanas – nodošanas akta saņemšanas iesniedz Izpildītājam parakstītu aktu vai motivētu atteikumu pieņemt darbus.
	3. Ja Pasūtītājs 5 kalendāro dienu laikā pēc pieņemšanas – nodošanas akta saņemšanas konstatē līdz galam nepadarītus Darbus, defektus vai atkāpes no Līguma, tehniskās specifikācijas noteikumiem, Darbu pieņemšana pārtraucama un sastādāms divpusējs akts, kurā tiek uzskaitīti visi konstatētie defekti vai atkāpes no tehniskās specifikācijas, kā arī tiek noteikts termiņš, kurā Izpildītājam jānovērš minētie trūkumi.
	4. Pēc visu Darbu izpildes posmu pabeigšanas, saskaņošanas, Izpildītājs noteiktajā kārtībā nodod Pasūtītājam izpildītus darbus un visu tehnisko dokumentāciju, kas saistīta ar Objekta rekonstrukciju.
	5. Izpildītājiem Darbiem jāatbilst Līgumā un normatīvajos aktos noteiktajām prasībām un jābūt izpildītiem kvalitatīvi.

**8. ZAUDĒJUMU ATLĪDZINĀŠANA**

* 1. Līguma saistību neizpildes gadījumā vai gadījumā, ja tiek radīti zaudējumi otrai Pusei, vainīga Puse atlīdzina zaudējumus otrai pusei.
	2. Izpildītājam, nenododot Objektu līgumā paredzētajā termiņā, ir jākompensē Pasūtītājam zaudējumi un jāsamaksā līgumsods 0.5% (nulle pieci procenti) apmērā no līguma kopējas summas par katru nokavēto dienu.

**9. CITI NOTEIKUMI**

* 1. Strīdus, kas rodas starp Pusēm līguma izpildes laikā, Puses risina savstarpēju pārrunu ceļā, savukārt, ja strīdu nav iespējams atrisināt savstarpēju pārrunu ceļā, strīdus izšķir LR tiesa Latvijas Republikas normatīvajos aktos paredzētajā kārtībā tiesā.
	2. Šis Līgums saistošs, kā Pusēm, tā arī to tiesību un pienākumu pārņēmējiem. Neviena no Pusēm nevar no līguma izrietošas saistības, tiesības vai pienākumus pilnā apjoma vai daļēji nodot vai pieņemt bez otras Puses rakstiskās piekrišanas. Ja kāda no Pusēm kļūst par bankrota, maksātnespējas vai citu līdzvērtīgu notikumu objekta, kas ietekmē otras Puses intereses, un, ja to nav iespējams apturēt jebkāda veida 60 (sešdesmit) dienu laikā no to iestāšanas brīža, otrai Pusei ir tiesības paziņot par līguma laušanu un pieprasīt samaksāt tai pienākošas summas.
	3. Neviena no pusēm nenes atbildību par līguma saistību neizpildi vai izpildes aizturēšanu, ja minētā neizpilde vai aizturēšana saistīta ar Force Majeur apstākļiem, par ko rakstiski paziņots ar kompetences iestādes apstiprinātu informāciju par notikušo un izraisītām sekām. Ar Force Majeur šī līguma izpratnē saprotami jebkuri civiliedzīvotāju nemieri, sacelšanās, karš, streiki un citi apstākļi, kas traucē tālāku līgumsaistību izpildi, kā arī ugunsgrēki, plūdi un citas stihiskas nelaimes, kas Pusēm nav kontrolējamas. Ja Force Majeur apstākļu rezultātā kādai no Pusēm līguma saistību izpilde ir traucēta vairāk kā 60 dienas, otrai Pusei, kurai nav nodarīts kaitējums, ir tiesības vienpusējā kārtā 15 dienas iepriekš paziņot par līguma laušanu un savstarpējo norēķinu.
	4. Līgums ir sastādīts uz 3 (trīs) lapām ar diviem pielikumiem, divos eksemplāros, pa vienam eksemplāram katrai līguma pusei.
	5. Pusēm nav iebildumu pret Līguma noteikumiem un Puses to apstiprina ar saviem parakstiem.

**10. PUŠU REKVIZĪTI**

|  |  |
| --- | --- |
| **IZPILDĪTĀJS** | **PASŪTĪTĀJS** |
| **SIA “Green Būve”** | **Daugavpils pilsētas dome** |